
ДО
ОБЩИНСКИ СЪВЕТ 
ПОМОРИЕ
ДОКЛАДНА ЗАПИСКА
От
Иван Алексиев – Кмет на Община Поморие
ОТНОСНО: Наредба за изменение и допълнение на Наредба № 8 за определяне размера на местните данъци на територията на Община Поморие

           УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
на основание чл.44, ал.1 от ЗМСМА, внасям в Общински съвет – Поморие следното предложение за Наредба за изменение и допълнение на Наредба № 8 за определяне размера на местните данъци на територията на Община Поморие:
Мотиви към Наредба за изменение и допълнение на Наредба № 8 за определяне размера на местните данъци на територията на Община Поморие. 
1. Причини, налагащи изменението на Наредба № 8 за определяне размера на местните данъци на територията на Община Поморие.

Проектът на Наредба за изменение и допълнение на Наредба № 8 за определяне размера на местните данъци на територията на Община Поморие е изготвен в съответствие с настъпилите изменения и допълнения в Закона за местните данъци и такси, след приемането на Закон за изменение и допълнение на Закон за местните данъци и такси (обн. в ДВ, бр. 106 от 2023г., в сила от 01.01.2024г., с изключение на параграфи 2,3,4,6,8,9, § 10, т.4, §11,16 и 17, които влизат в сила от 01 януари 2025г.) 
а) Въведените промени в Закона за местните данъци и такси са по отношение на стандартизиране и унифициране на еднотипни образци на заявления  и документи, за признаване, упражняване или погасяване на права или задължения във връзка с определени услуги, извършвани от общината. 
б) Отчитайки последните изменения в Закона за енергийната ефективност и наредбите по неговото прилагане, с приетите промени в ЗМДТ се прецизират  разпоредбите, свързани с ползване на данъчни облекчения за сгради, получили сертификати с клас на енергопотребление „А“ или са достигнали нормата за "сгради с близко до нулево потребление на енергия“ по реда на ЗЕЕ, въведени в експлоатация преди 01.01.2005г. и за сгради въведени в експлоатация от 01.01.2005г. до 31.12.2023г., получили сертификати по реда на ЗЕЕ  и достигнали нормата за "сгради с близко до нулево потребление на енергия“. 
 в) Във връзка с данъка върху превозните средства по отношение на корабите се предоставя възможност на служителите от общинската администрация служебно да определят размера на данъка въз основа на данните от Регистъра на корабите. С тази цел е уреден механизма за обмен на информация, необходим за определяне и събиране на данъка, между Изпълнителна агенция „Морска администрация“ и общините. 
г) С въведените промени в ЗМДТ се изменя размерът на оборота за предходната година на данъчно задължените лица, който размер е едно от условията за прилагане на патентен данък. Измененият размер на оборота е синхронизиран с праговете за задължителна регистрация по чл.96 от ЗДДС. Увеличаване на размера на оборота за предходната година на задължените лица ще доведе съответно до увеличаване на приходите на общинския бюджет от патентен данък поради преминаване на физически лица от облагане  с данък върху доходите  към облагане  с патентен данък.
Във връзка с изложеното се предлагат и настоящите изменения в Наредба № 8 за определяне размера на местните данъци на територията на Община Поморие. Предложените промени не засягат приетите от Общинския съвет - Поморие размер и начин на определяне на местните данъци, съобразно забраната, установена в чл.1, ал.4 от ЗМДТ. 
2. Цели, които се поставят с изменението на Наредба № 8 за определяне размера на местните данъци на територията на Община Поморие.
Важна цел на изменението е осигуряването на съответствие между наредбата и Закона за местни данъци и такси към настоящият момент.
3. Финансови и други средства, необходими за изменението на Наредба № 8 за определяне размера на местните данъци на територията на Община Поморие.
Изменението в наредбата не е свързано с изразходване на допълнителни финансови средства от бюджета на Общината, както и с ангажиране на допълнителни човешки ресурси.
4. Очаквани резултати от изменение на Наредба № 8 за определяне размера на местните данъци на територията на Община Поморие:
Очакваните резултати след изменение на Наредба № 8 за определяне размера на местните данъци на територията на Община Поморие:
– актуална нормативна база свързана с местните данъци;
5. Анализ на съответствие с правото на Европейския съюз.
Предлаганите промени в Наредба № 8 за определяне размера на местните данъци на територията на Община Поморие са в съответствие с нормативните актове от по-висока степен, както и с тези на европейското законодателство.

Предвид гореизложеното и на основание чл.8, ал.1 и чл.9, ал.1 от Правилника за организацията и дейността на Общински съвет - Поморие, неговите комисии и взаимодействието му с общинската администрация, предлагам на Общински съвет - Поморие следния проект за 


РЕШЕНИЕ

На основание чл.21, ал.2, пр. 2, и 4 от ЗМСМА във връзка с чл. 76, ал. 3 и чл. 79 от Административнопроцесуалния кодекс, Общински съвет – Поморие приема Наредба за изменение и допълнение на Наредба № 8 за определяне размера на местните данъци на територията на Община Поморие, както следва:
§ 1.  (в сила от 01.01.2025 г.) В чл. 9а се правят следните изменения и допълнения:
а) Алинея 5 се изменя така:
"(5) При преустройство и при промяна на предназначението на съществуваща сграда или на самостоятелен обект в сграда, както и при промяна на други обстоятелства, които имат значение за определяне на данъка, вписани в имотния регистър или в кадастралната карта и кадастралните регистри или в регистри, налични в общината, служителите по чл.5 отразяват промяната служебно, за което на данъчно задълженото лице се изпраща уведомление в 30-дневен срок."
б) Създава се ал. 9:
"(9) При промяна на друго обстоятелство, което има значение за определяне на данъка, извън изброените по ал. 2 - 5, данъчно задължените лица уведомяват общината по реда и в срока по ал. 1."

§ 2.  В чл. 13 се правят следните изменения и допълнения, като се създават алинеи 1-6:
(1) Освобождават се от данък:
1.  общините, за имотите - публична общинска собственост;
2. държавата, за имотите - публична държавна собственост, освен ако имотът е предоставен за ползване на друго лице и това лице не е освободено от данък;
3. читалищата;
4. сградите - собственост на чужди държави, в които се помещават дипломатически и консулски представителства, при условията на взаимност;
5. сградите на Българския червен кръст и на организациите на Червения кръст, регистрирани в друга държава - членка на Европейския съюз, или в друга държава - страна по Споразумението за Европейското икономическо пространство;
6. сградите на висшите училища и академиите, използвани за учебен процес и научна дейност;
7. храмовете и манастирите, предназначени за богослужебна дейност, заедно с поземлените имоти, върху които са построени - собственост на законно регистрираните вероизповедания в страната, както и молитвените домове заедно с поземлените имоти, върху които са построени - собственост на законно регистрираните вероизповедания в страната; молитвените домове, храмовете и манастирите трябва да са вписани в регистъра по чл. 12, ал. 3 от Закона за вероизповеданията;
8. парковете, спортните игрища, площадките и други подобни имоти за обществени нужди;
9. сградите - културни ценности, когато не се използват със стопанска цел;
10. музеите, галериите, библиотеките;
11.имотите, използвани непосредствено за експлоатационни нужди на обществения транспорт;
12. временните сгради, обслужващи строежа на нова сграда или съоръжение до завършването и предаването им в експлоатация;
13. недвижимите имоти, собствеността върху които е възстановена по закон и които не са в състояние да бъдат използвани, за период от 5 години. Данъкът върху горепосочените недвижими имоти, които се използват от държавата, общините, обществените организации или от търговски дружества, в които те участват, включително приватизираните, се дължи от ползвателите;
14. сгради и обособени части от сгради, въведени в експлоатация преди 1 януари 2005 г. и получили сертификати, издадени по реда на Закона за енергийната ефективност:
а) с клас на енергопотребление "A" - за срок 6 години, считано от годината, следваща годината на издаване на сертификата;
б) които удостоверяват, че в съществуващото състояние на сградата са постигнати техническите изисквания за "сграда с близко до нулево потребление на енергия" по смисъла на §1, т.28 от допълнителните разпоредби на Закона за енергийната ефективност - за срок 10 години, считано от годината, следваща годината на издаване на сертификата;
15. сгради, въведени в експлоатация от 1 януари 2005 г. и преди 31 декември 2023 г. и получили сертификати, издадени по реда на Закона за енергийната ефективност, които в съществуващото състояние на сградата удостоверяват, че са постигнати техническите изисквания за "сграда с близко до нулево потребление на енергия" по смисъла на §1, т.28 от допълнителните разпоредби на Закона за енергийната ефективност - за срок 10 години, считано от годината, следваща годината на издаване на сертификата.
(2) Освобождаването по ал. 1, т. 1, 2, 3, 5, 6 и 7 е при условие, че имотите не се ползват със стопанска цел, несвързана с пряката им дейност.
(3) Алинеи 1 и 2 се прилагат съответно и за части от имоти.
(4) За имотите по ал. 1, т.13, правото на собственост върху които е възстановено преди 1 януари 1999г., петгодишният срок започва да тече от тази дата, а за имотите, собствеността върху които е възстановена след тази дата, този срок започва да тече от месеца, следващ месеца на възстановяването.
(5) Освобождаването от данък по ал. 1, т. 14 и 15 се прилага за общ срок за съответната сграда, не по-дълъг от 10 години. 
(6) Освобождаването от данък по ал. 1, т.14 и 15 не се прилага в случаите, в които сградата е получила сертификат с клас на енергопотребление в резултат на предприети мерки за енергийна ефективност, финансирани с публични средства.

§ 3. В чл.38, т.2 думите "регистрите на българските пристанища" се заменят с "регистровите книги на малките и на големите кораби от регистъра на корабите, плаващи под българско знаме".

§ 4. (в сила от 01.01.2025 г.) В чл.40 се правят следните допълнения и изменения:
 а) Алинея 1 се изменя така:
"(1) Размерът на данъка се определя от служител на общинската администрация и се съобщава на данъчно задълженото лице, както следва:
 1. за превозните средства, регистрирани за движение по пътната мрежа в Република България - въз основа на данните от регистъра на пътните превозни средства, поддържан от Министерството на вътрешните работи;
2. за корабите - въз основа на данните от регистъра на корабите, плаващи под българско знаме, поддържан от Изпълнителна агенция "Морска администрация".
б). В Алинея 2 навсякъде думите "пътното превозно" се заменят с "превозното".
        
§5.  В  чл. 42 се правят следните изменения и допълнения:
а) В Точка 1 изразът: "за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите",

се заменя със: "за малките кораби по чл.34, ал.2 от Кодекса на търговското корабоплаване, без яхтите, джетовете и другите плавателни средства за спорт, туризъм и развлечение ". 
б) В Точка 2 изразът: "за корабите, без яхтите, скутерите, влекачите и тласкачите, вписани в регистъра на големите кораби в българските пристанища",
се заменя със: "за големите кораби по чл.34, ал.3 от Кодекса на търговското корабоплаване, без яхтите и другите плавателни средства за спорт, туризъм и развлечение, влекачите и тласкачите" .
в) В Точка 4 след думата "яхти"  се добавя  "и другите плавателни средства за спорт, туризъм и развлечение".
г) Точка 5 се отменя.
д) (в сила от 01.01.2025г.) В Точка 7 думите "максимална товароносимост" се заменят с "пълна товароподемност (дедуейт)".

§ 6. (в сила от 01.01.2025г.) В чл.45, ал.5  думите "регистъра по чл. 54, ал. 1 от ЗМДТ" се заменят с "регистъра по чл.54, ал.1,т.1 от ЗМДТ".

§ 7. В чл.48 се правят следните изменения:
[bookmark: _GoBack]а)  В  ал.1, т.1 думите "50 000 лв." се заменят със "100 000 лв.".

§ 8. В чл. 49 се правят следните изменения:
а) в ал.1 думите "50 000 лв."  се заменят със "100 000 лв." .
б) в ал.2 думите "50 000 лв."  се заменят със "100 000 лв." .

§ 9 (в сила от 01.01.2025г.) В чл. 58, ал.3  се правят следните изменения:
"(3) Министърът на туризма непосредствено след изтичане на календарния месец, както и след изтичане на текущата година, предоставя на общините необходимите данни от Единната система за туристическа информация по реда на чл. 51, ал. 3 от ЗМДТ".


Преходни и заключителни разпоредби

§ 10.  Правото на освобождаване от данък върху недвижимите имоти, упражнено по досегашния чл.24, ал.1, т.18 и т.19 от ЗМДТ, се запазва до изтичането на срока на издадения сертификат, но за общ срок за съответната сграда не по-дълъг от 10 години.

§11. Сградите, получили сертификати с клас на енергопотребление "В", "С" и "D" по реда на Закона за енергийната ефективност, за които не е упражнено правото на освобождаване от данък върху недвижимите имоти по досегашния чл. 24, ал. 1, т.18 и т.19 от ЗМДТ, не се освобождават от данък върху недвижимите имоти.

§12.  Наредбата влиза в сила от 01.01.2024г. с изключение на § 1,§ 4 § 5, б. г), § 6,  и  §9,  които влизат в сила от 01.01.2025г. 

§13. На основание чл. 26, ал. 3 във връзка с ал. 2 от Закона за нормативните актове разпореждам измененията и мотивите към тях да бъдат публикувани на сайта на Община Поморие.


АДРЕСАТ НА АКТА:
Иван Алексиев – Кмет на Община Поморие за всички задължени лица.
ДОКЛАДЧИК ПРИ РАЗГЛЕЖДАНЕ НА ЗАСЕДАНИЯ НА КОМИСИИ:
Щеляна Неделчева – Директор Дирекция „ПМДТ” – Община Поморие

ДОКЛАДЧИК ПРИ РАЗГЛЕЖДАНЕ НА ЗАСЕДАНИЯ НА ОБЩИНСКИ СЪВЕТ:
Янчо Илиев-Заместник-кмет на Община Поморие

Настоящият акт да се изпрати на областния управител на Област – Бургас  в седемдневен срок от приемането му.
 
С УВАЖЕНИЕ,
ИВАН АЛЕКСИЕВ
КМЕТ НА ОБЩИНА ПОМОРИЕ
Съгласували:
1. ЯНЧО ИЛИЕВ
ЗАМЕСТНИК-КМЕТ БЮДЖЕТ И ФИНАНСИ
2. ЩЕЛЯНА НЕДЕЛЧЕВА
ДИРЕКТОР ДИРЕКЦИЯ „ПМДТ” – ОБЩИНА ПОМОРИЕ
Изготвил:
МАГДАЛЕНА СТОИЛОВА
СТАРШИ ЮРИСКОНСУЛТ
ДИРЕКЦИЯ „ПМДТ“– ОБЩИНА ПОМОРИЕ

